কোচবিহার সরকারি প্রকৌশল মহাবিদ্যালয়
কোচবিহার সরকারি প্রকৌশল মহাবিদ্যালয় হল পশ্চিমবঙ্গের কোচবিহার শহরের একটি সরকারি প্রকৌশল মহাবিদ্যালয়। এটি ২০১৬ খ্রিস্টাব্দে পশ্চিমবঙ্গ সরকার কর্তৃক প্রতিষ্ঠিত হয়েছিল, যা কোচবিহার জেলার প্রথম প্রকৌশল মহাবিদ্যালয়। প্রতিষ্ঠানটি পশ্চিমবঙ্গ সরকার দ্বারা নিয়ন্ত্রিত, পরিচালিত ও প্রশাসিত হয়। প্রকৌশল মহাবিদ্যালয়টি চার বছরের মেয়াদী স্নাতক কর্মসূচিমূলক একটি প্রতিষ্ঠান, যা প্রতিবছর ৩০০ জন শিক্ষার্থীকে নথিভুক্ত করে। এটি মৌলানা আবুল কালাম আজাদ প্রযুক্তি বিশ্ববিদ্যালয়ের (পশ্চিমবঙ্গ) সঙ্গে অধিভুক্ত ৫ টি প্রকৌশল পাঠ্যধারায় স্নাতক (বি.টেক.) উপাধি (বিশ্ববিদ্যালয়) প্রদান করে।